OzLabs/hebrew-wiki-articles huggingface dataset:
קרול אן דאפי

קרול אן דאפי (אנגלית: Carol Ann Duffy; נולדה ב-23 בדצמבר 1955) היא משוררת בריטית ומחזאית שנולדה בגלאזגו, סקוטלנד.

דאפי נולדה למשפחה קתולית בגלאזגו כמבוגרת מבין 5 אחים. מגיל 6 היא גדלה במחוז סטפורדשייר באנגליה, לשם עברו הוריה. הוריה של אימה היו אירים, וכך גם אחד מסביו של אביה, (שהיה פעיל איגוד מקצועי, וניסה להתמודד ב-1983 על מקום בפרלמנט מטעם הלייבור, אך נכשל).

מגיל צעיר רצתה לכתוב וציינה שני מורים שחיזקו אצלה שאיפה זו<ref></ref>. בגיל 15 פורסמו שיריה הראשונים, ובגיל 16הכירה את מי שיהיה בן זוגה ל-10 השנים הבאות, המשורר, אדראה הנרי (Adrian Henri). כדי להיות בקרבתו עברה ללמוד באוניברסיטת ליברפול שם קיבלה תואר בפילוסופיה בשנת 1977. לאחר שנפרדו עברה להתגורר בלונדון.

לאחר הפרידה מהנרי הכירה את המשוררת ג'קי קיי Jackie Kay איתה חיה כ-15 שנה. באותה תקופה ילדה את ביתה אלה (נולדה ב-1995). בשנת 1996 עברה למנצ'סטר שם היא מתגוררת עם בתה, ומרצה באוניברסיטת מנצ'סטר.

== משוררת חצר ==

קרול אן דאפי קיבלה את המינוי ל'משוררת חצר' בשנת 2009 אחרי שכמעט מונתה לתפקיד בשנת 1999 אך איבדה את המינוי למשורר אנדרו מושן וזה כי ראש ממשלת אנגליה דאז טוני בלייר לא רצה במינויה לתפקיד, הוא לא האמין שאנגליה מוכנה למשוררת חצר סקוטית ולסבית ולפי העיתון סאנדיי טיימס, מקורות בכירים בממשל ציינו שהוא היה 'מודאג שמשוררת לסבית תהיה משוררת החצר בשל האופן בו הדבר יתקבל על ידי הציבור'. דאפי טענה לאחר של נבחרה ב-1999 שלא הייתה מקבלת את המינוי בכל מקרה, ואמרה בריאיון לעיתון הגרדיאן 'לא אכתוב שיר לאדוארד ולסופי. אף משורר שמכבד את עצמו לא צריך לעשות זאת'. בעקבות כך דאפי שקלה ב-2009 לסרב למינוי, אך לבסוף החליטה שתקבל אותו עליה למען עמיתותיה המשוררות. היא אמרה: "אני רואה בכך אות של הכרה במשוררות הגדולות שיש לנו עתה ועל כן החלטתי להיענות".

עם הודעת קבלת המינוי, דאפי, פרסמה בדף הספרות של "גרדיאן" שיר חדש, "נבואות לב", שהקדישה למשוררת אואה פאנתרופ<ref name=":0" />

== עבודות ==
אוסף השירים הראשון שלה "Fifth Last Song" הופיע ב-1982 . אחריו הופיעו:
<div style="direction: ltr;">
* Standing Female Nude (1985)
* Selling Manhattan (1987)
* The Other Country (1990)
* Mean Time (1993)
* The World's Wife (1999)
* Feminine Gospel (2003)
* Rapture (2005)
</div>

=== ספרים לילדים ===
<div style="direction: ltr;">
* Meeting midnight (1999)
* The Oldest Girl in the World (2000)
</div>
דאפי היא אחת המשוררות המפורסמות ביותר בבריטניה, ועבודותיה נלמדות כחלק מתוכנית הלימודים שם לבחינות הבגרות בספרות אנגלית.

== פרסים שקיבלה ==
*פרס אריק גרגורי Eric Gregory Award)1984)
* פרס הספר של המועצה הסקוטית לאמנויות (Scottish Arts Council) עבור Standing Female Nude ,The Other Country, Mean Time
* פרס סומרסט מוהם עבור Selling Manhattan ב-1988
* פרס דילן תומאס (1989)
* פרס כולמונדלי (1992)
* פרס ווייטברד עבור Mean Time ב-1993
* פרס לנן (1995)
* פרס פורוורד לשירה עבור Mean Time
* פרס ת"ס אליוט עבור Rupture ב-2006

== קישורים חיצוניים ==

* [https://www.webcitation.org/5gcvWtwqs?url=http://www.contemporarywriters.com/authors/?p=auth104 ביוגרפיה, ביקורות ושירים] 
*
* 
* 
* 
* 

== הערות שוליים ==

קטגוריה:להט"ביות בריטיות
קטגוריה:להט"בים בריטים
קטגוריה:משוררות להט"ביות
קטגוריה:חברות האגודה המלכותית לספרות
קטגוריה:זוכי פרס לנן: שירה
קטגוריה:משוררות בריטיות
קטגוריה:בריטיות שנולדו ב-1955
קטגוריה:בריטים שנולדו ב-1955
נבחרת גמביה בכדורגל

נבחרת גמביה בכדורגל, הידועה בכינוייה "העקרבים", היא נבחרת הכדורגל הלאומית של גמביה. הנבחרת חברה בקונפדרציית הכדורגל של אפריקה.

מלך השערים של הנבחרת הוא אסאן סיסאי, שהבקיע 11 שערים (נכון ל-22 בדצמבר 2021).

שחקני העבר רוברט באדג'י ואברימה אבו סילה שיחקו בישראל.

==כל גביעי העולם==
* 1930 עד 1978 - לא נכנסה
* 1982 - לא העפילה
* 1986 - לא העפילה
* 1990 - לא נכנסה
* 1994 - פרשה
* 1998 עד 2022 - לא העפילה

==כל גביעי אפריקה==
{| class="wikitable" style="text-align: center;" 
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
| 1957|| colspan="7" rowspan="4" |הייתה חלק מבריטניה
|-
| 1959
|-
| 1962
|-
| 1963
|-
| 1965|| colspan="7" |לא הייתה חברה ב־CAF
|-
| 1968|| colspan="7" rowspan="4" |לא נרשמה
|-
| 1970
|-
| 1972
|-
| 1974
|-
| 1976|| colspan="7" |לא העפילה
|-
| 1978|| colspan="7" |לא נרשמה
|-
| 1980|| colspan="7" rowspan="5" |לא העפילה
|-
| 1982
|-
| 1984
|-
| 1986
|-
| 1988
|-
| 1990|| colspan="7" |פרשה
|-
| 1992|| colspan="7" |לא העפילה
|-
| 1994|| colspan="7" |לא נרשמה
|-
| 1996|| colspan="7" |פרשה בזמן המוקדמות
|-
| 1998|| colspan="7" |מועמדותה נפסלה בגלל פרישתה ב-1996
|-
| 2000|| colspan="7" |פרשה
|-
| 2002|| colspan="7" rowspan="7" |לא העפילה
|-
| 2004
|-
| 2006
|-
| 2008
|-
| 2010
|-
| 2012
|-
| 2013
|-
| 2015|| colspan="7" |הושעתה
|-
| 2017|| colspan="7" rowspan="2" |לא העפילה
|-
| 2019
|-
| 2021||רבע גמר|| 5||3||1||1||4||| 3
|-
| 2023||סיבוב ראשון ||3||0||0||3||2||| 7
|-
| 2025|| ||||||||||||| 
|-
|סה"כ||2/34||8||3||1||4||6||10
|}
:*משחקי תיקו כוללים גם משחקים שהוכרעו בבעיטות הכרעה

==קישורים חיצוניים==

* 

==הערות שוליים==

קטגוריה:גמביה: כדורגל
גמביה
קופר (נהר)

נהר קופר (אנגלית: Copper River) הוא נהר שאורכו כ-460 ק"מ, הנמצא באלסקה, שבארצות הברית.

בחלקו הגדול זורם נהר קופר לאורך הרי וראנגל והרי צ'וגאץ'. הנהר מפורסם במערכת האקולוגית שבשפך הדלתה שלו, וכן בדגי הסלמון שבשפכו, הנחשבים בין הדגים היקרים מסוגם.

מקורות המים של נהר הקופר הם במי קרחונים שהפשירו בפסגות הר וראנגל. מקור השם הוא במחצבי הנחושת (copper בשפה האנגלית), ששימשו את האינואיט - תושביה הקדומים של אלסקה, לאחר מכן, את המתיישבים מהאימפריה הרוסית, ובהמשך את המתיישבים האמריקנים.

== קישורים חיצוניים ==

* [https://web.archive.org/web/20070306222115/http://www.nature.org/wherewework/northamerica/states/alaska/preserves/art11190.html טבע בשפך נהר קופר] 

קטגוריה:אלסקה: נהרות
התזמורת הסימפונית של דאלאס

התזמורת הסימפונית של דאלאס (באנגלית: Dallas Symphony Orchestra, ובראשי תיבות: DSO) היא תזמורת אמריקאית, המקיימת את הופעותיה במרכז הסימפוני על שם מאיירסון בדאלאס, טקסס.
== היסטוריה ==
ראשיתה של התזמורת בשנת 1900, בקונצרט, שניגנה קבוצה בת 40 נגנים עם המנצח הנס קרייסיג.

היא המשיכה להופיע ולגדול במספר נגנים ובמעמד, כך שבשנת 1945 הייתה בעמדה, שאיפשרה לה להזמין את אנטל דוראטי לתפקיד מנהל מוזיקלי. בניצוחו רכשה התזמורת מעמד מקצועי מלא.

בין המנהלים המוזיקליים הבאים היו גאורג שולטי ואדוארדו מאטה.

משנת 1992 ועד שנת 2006 החזיק המנצח אנדרו ליטון במשרה זאת, וכאשר הוא סיים את תפקידו, החליף אותו המנצח ההולנדי יאפ ואן זביידן. באוקטובר 2009 הודיעה תזמורת דאלאס על הארכת החוזה עם ואן זביידן עד עונת 16–2015.

המנצח האיטלקי פאביו לואיזי נבחר לתפקיד המנהל המוזיקלי הבא של התזמורת והוא נכנס לתפקיד בעונת הקונצרטים 2020/21.

==מנהלים מוזיקליים==
* פאביו לואיזי - 2020 - ממשיך
* יאפ ואן זביידן - 2008 - 2018
* אנדרו ליטון - 1994 - 2006
* אדוארדו מאטה - 1997 - 1993
* מקס רודולף - 1973 - 1974
* אנשל ברוסילוב - 1970 - 1973
* דונלד יוהאנוס - 1962 - 1970
* גאורג שולטי 1961 - 1962
* פאול קלצקי - 1958 - 1961
* ולטר הנדל - 1949 - 1958
* אנטל דוראטי - 1945 - 1949
* התזמורת הייתה מושבתת - 1941 - 1945
* ז'אק זינגר - 1938 - 1942
* פאול ואן קטוויק - 1925 - 1937
* ולטר פריד - 1918 - 1925
* התזמורת הייתה מושבתת - 1914 - 1918
* קרל ונת' - 1911 - 1914
* ולטר פריד - 1905 - 1911
* הנס קרייסיג - 1900 - 1905

== קישורים חיצוניים ==

* 

==הערות שוליים==

דאלאס
דאלאס
קטגוריה:דאלאס
קטגוריה:טקסס: תרבות
דימות תרמי

דימות של כלב בתת-אדום
דימות תרמי (ידוע גם כרישום חום, הדמאה תרמית, תרמוגרפיה או תרמוגרפיית תת-אדום) הוא תחום מדעי פיזיקלי והנדסי העוסק בדימות, המתבצע על בסיס קליטת קרינה תת-אדומה (Infra-Red או IR), הנפלטת מכל עצם בעל טמפרטורה מעל לאפס המוחלט (ראה קרינת גוף שחור).

יישומי דימות תרמי הם רבים ומגוונים, וכוללים למשל דימות רפואי, יישומי אלקטרוניקה צבאית כגון אמצעי ראיית לילה, בדיקות לא הורסות, וולקנולוגיה, מחקר כימי ופיזיקלי ועוד.
גלאים ומצלמות דימות תרמי קולטים ומעבדים קרינה אלקטרומגנטית בתוך תחום התת אדום (אורכי גל בתחום של 1 עד 14 מיקרון).

== יישומים ==
=== בדיקה לא הורסת ===
בדיקה זו דומה בעקרונותיה לבדיקת שירוגרפיה.

מצלמת דימות תרמי ומסך בטרמינל שדה תעופה ביוון. דימות תרמי יכול לגלות נוסעים בעלי טמפרטורת גוף גבוהה מהרגיל - אחד הסימנים ל[[שפעת החזירים]]

דוגמאות ליישומי הבדיקה:
*ברפואה: תרמוגרפיה רפואית, מדידת כמות החום הקיימת בחלקי גוף שונים מאפשרת לזהות גידולים (בהם יש אספקת דם מוגברת היוצרת חום) וחסמים (בהם יש זרימה מופחתת ועקב כך הטמפרטורה יורדת).
*בתעשייה: זיהוי מוקדם של כשל במערכות חשמליות ובלוחות חשמל, כאשר יש עומס יתר, המערכת מתחממת, זיהוי תרמוגרפי של התחממות זו יכול להתריע על הבעיה לפני קצר או התלקחות.
*בתעשייה: זיהוי כשל במערכות בידוד.
*בתעופה: זיהוי חדירת מים למבני חלות דבש מתכתיים בכנפי מטוסים.
*בבנייה: בדיקות איטום, בדיקות בידוד, איתור נזילות.

תרמוגרפיה של זוג יעניםתרמוגרפיה של נחש מוחזק על ידי אדםתרמוגרפיה של אריה
תרמוגרפיה של מבנה

== ראו גם ==
* דימות כימי 
* X-משקפות משקפיים 
* מצלמת תת-אדום 
* גלאי תת-אדום

==קישורים חיצוניים==

* [https://web.archive.org/web/20060626215550/http://www.bnebeytcha.co.il/maamar_main.asp?maamar_id=398 תרמוגרפיה תת-אדומה בפורטל בנה ביתך]

קטגוריה:ערכים שבהם תבנית בריטניקה אינה מתאימה
קטגוריה:טכנולוגיה
קטגוריה:תעשייה
קטגוריה:תרמודינמיקה
ריי אוזי

ריי אוזי (באנגלית: Ray Ozzie; נולד ב-20 בנובמבר 1955) הוא יזם אמריקאי בתחום התוכנה, שהיה ארכיטקט תוכנה ראשי בחברת מיקרוסופט בין 2005 ל-2010.
תפקידו הקודם במיקרוסופט - מנהל טכנולוגיה ראשי (אחד מתוך שלושה הנושאים בתואר זה).
התפרסם הודות לכך שעמד בראש הצוות שפיתח את Lotus Symphony שהתפתחה מאוחר יותר ל-Lotus Notes.

==תולדות חייו==
ריי אוזי נולד, גדל והתחנך במדינת אילינוי שבארצות הברית. כבר בבית הספר התיכון התחיל להתעניין במחשבים. לאחר קבלת תואר ראשון במדעי המחשב מאוניברסיטת אילינוי, ואחרי שעבד זמן מה בצוות חוקרי המחשוב באוניברסיטת אילינוי, התחיל לעבוד בחברת דאטה ג'נרל. בחברת דאטה ג'נרל פגש את יונתן זקס, שמאוחר יותר הקים את חברת לוטוס יחד עם מיץ' קאפור. עבר לעבוד בחברת Software Arts, חברה שפיתחה את הגיליון האלקטרוני הראשון - VisiCalc, ובה פיתח הן את הגיליון האלקטרוני והן את היישום TK Solver.

בשנת 1982, אחרי הסתבכותה הפיננסית של חברת Software Arts, כתוצאה מכך שלא הצליחה לרשום פטנט על רעיון הגיליון האלקטרוני, נמכר הפרויקט (כנראה בתיווכו) לחברת "לוטוס" ואוזי עבר לשם יחד עם צוותו, בחברת "לוטוס" היה אוזי כפוף ליונתן זקס (איתו עבד בדאטה ג'נרל) והיה האחראי על פיתוח "לוטוס סימפוני" (גרסת מקינטוש נקראה Lotus Jazz) שהיה היישום המוכלל הראשון, כלומר שילוב של הגיליון האלקטרוני לוטוס 1-2-3, מסד נתונים, מעבד תמלילים, יישום ליצירת גרפים ויישום תקשורת.

בסוף שנת 1984 פרש מ"לוטוס" והקים את חברת "Iris Associates", במטרה לפתח (כקבלן משנה) עבור חברת לוטוס את "לוטוס נוטס", המוצר יצא לשוק בשנת 1989. חברת "איריס" המשיכה לפתח את "נוטס" עד שנת 1994 ואז מכרו אוזי ושותפיו את "איריס" ל"לוטוס" תמורת למעלה מ-80 מיליון דולר. "נוטס" הוא יישום המאפשר למשתמשים שונים, הנמצאים אף בריחוק גאוגרפי לנהל קבוצות עבודה, והיה המוצר הראשון שאפשר לשתף מסמכים ודואר אלקטרוני.

חברת "לוטוס" עצמה נרכשה על ידי י.ב.מ. בשנת 1995, ואוזי, יחד עם שאר עובדי החברה עבר לעבוד ב-י.ב.מ. והמשיך לפתח את "נוטס".

בשנת 1997, אחרי שמיקרוסופט הוציאו לשוק את אקסצ'יינג' כמוצר מתחרה לנוטס, פרש אוזי מי.ב.מ. והקים את Groove Networks, במטרה לפתח יישום לעבודה משותפת מרחוק.

חברת גרוב נרכשה ב-2005 על ידי מיקרוסופט, במטרה לשלב את המוצר בחבילת "Microsoft Office Groove 2007". ואוזי קיבל מינוי בחברה כמנהל טכנולוגיה ראשי. ב-15 ביוני 2006 הוא התמנה על ידי ביל גייטס כארכיטקט התוכנה הראשי של מיקרוסופט, ולמעשה החליף אותו בתפקיד זה. ב-18 באוקטובר 2010 הודיע סטיב בלמר לעובדי מיקרוסופט כי ריי אוזי יעזוב את החברה בקרוב, לאחר תקופת חפיפה.

==קישורים חיצוניים==

* 

* 
* [https://web.archive.org/web/20070823154039/http://www9.cc.huji.ac.il/snunit/heb_journals/galileo/011010.html על רכישת לוטוס על ידי י.ב.מ.]
* [http://www.microsoft.com/presspass/press/2006/jun06/06-15CorpNewsPR.mspx הודעת מיקרוסופט לעיתונות] על ייעודו של אוזי לארכיטקט תוכנה ראשי, במקום ביל גייטס.
* 

==הערות שוליים==

קטגוריה:אמריקאים בתעשיית המחשבים
קטגוריה:עובדי מיקרוסופט
קטגוריה:אמריקאים שנולדו ב-1955
ברווזניים

ברווזניים (שם מדעי: Ornithorhynchidae) היא משפחת יונקים פרימיטיביים החיים רק בנהרות ואגמים באוסטרליה. כיום קיים רק מין אחד במשפחה – ברווזן (Ornithorhynchus anatinus) שאורכו עד 50 ס"מ אך בעבר היו מינים גדולים יותר מהסוג אובדורודון שהגיע עד לאורך של מטר אחד. 

הברווזנים הם מהיונקים המוזרים ביותר: הם מטילי ביצים ומניקים את הצאצאים בחלב, בעלי מקור גדול אך רך וללא שיניים, הם משתמשים בחוש חשמלי למציאת טרפם ועל רגלי הזכר ישנם דורבנות ארסיים. 

==מיון==
*סוג אובדורודון (Obdurodon) - נכחד
**מין Obdurodon dicksoni
**מין Obdurodon insignis
**מין Obdurodon tharalkooschild
*סוג ומין יחיד מונוטרימטום (Monotrematum sudamericanum) - נכחד
*סוג ומין יחיד ברווזן (Ornithorhynchus anatinus)

==קישורים חיצוניים==

קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
קטגוריה:יונקי הביב
עמוס מלכא

עמוס מלכא (נולד ב-24 בינואר 1953) הוא אלוף בדימוס בצה"ל; ב-1996–1998 כיהן כראש מפקדת חילות השדה (מפח"ש, לימים זרוע היבשה) ובשנים 1998–2001, כראש אמ"ן.

== ביוגרפיה ==
התגייס לחיל השריון ב-1972, ובמלחמת יום הכיפורים לחם במסגרת כוח בה"ד 1 במעברי הגידי והמיתלה. לאחר המלחמה סיים את קורס הקצינים, ועבר דרך כל שלבי הפיקוד במסגרת חיל השריון: מפקד מחלקה, מפקד פלוגה, סגן-מפקד גדוד, ומפקד גדוד 429 של חטיבה 211 במלחמת שלום הגליל במהלכה נפצע ביום הרביעי של הלחימה. שירת כמפקד חטיבה 27 וחטיבה סדירה 211. מלכא הקים את חטיבת מנשה בגזרת ג'נין בעת האינתיפאדה הראשונה ובכך היה לאיש השריון הראשון שפיקד על חטיבת בט"ש (ביטחון שוטף). פיקד על חטיבת ההדרכה המרכזית של חיל השריון (חטיבה 460), בה מוכשרים מפקדי טנקים (מט"קים) וקציני שריון. ב-1992 קיבל מלכא דרגת תת-אלוף ומונה לפקד על אוגדת מילואים, ושנה לאחר-מכן מונה לפקד על עוצבת הפלדה.

ב-1996 קיבל דרגת אלוף ומונה לראש מפח"ש (מפקדת חילות-השדה, כיום זרוע היבשה), וב-1998 מונה לראש אמ"ן. כראש אמ"ן הוא העריך שניתן להגיע להסכם עם יאסר ערפאת אם ישראל תסכים שמזרח ירושלים תהיה בירת המדינה הפלסטינית, תתן למדינה הפלסטינית לפחות 97% משטח יהודה ושומרון עם חילופי שטחים ביחס 1:1 על השטח הנותר, ותסכים להכיר באחריותה לבעיית הפליטים, תוך נכונות לקלוט כמה עשרות אלפי פליטים. הוא הזהיר את אהוד ברק שערפאת לא יסכים לפחות מכך, ומצד שני יצא נגד טענתו של עמוס גלעד שנאמרה לאחר מספר שנים, שלא היה ניתן להגיע להסכמות עם ערפאת בשום מחיר, ואמר שטענתו של גלעד לא נאמרה לפני פרוץ האינתיפאדה השנייה. מלכא טען שהאינתיפאדה השנייה פרצה בגלל עליית אריאל שרון להר הבית וערפאת הצטרף לאינתיפאדה רק לאחר שפרצה, ולא יזם אותה. הוא גם טען שנסיגה מלבנון ונאום קורי העכביש שבא בעקבותיה חיזקו את הנכונות של הפלסטינים לנהל מאבק אלים נגד ישראל, הגם שלשיטתו לא הם הניעו את פרוץ האינתיפאדה השנייה<ref></ref>.

===לאחר פרישתו מצה"ל===
מלכא פרש מצה"ל ב-2002 ופנה לעסקים; הוא הקים את חברת AM-DASC העוסקת בייעוץ ביטחוני ובקידום מיזמים טכנולוגיים, משמש כדירקטור חיצוני בחברת אי.די.בי. פיתוח, וכדירקטור בבנק אוצר החייל. ב-2005 מונה ליו"ר אלבר, העוסקת בליסינג ומימון. בינואר 2007 מונה ליו"ר חברת פלסן סאסא העוסקת בפתרונות מיגון לשוק הביטחוני המקומי והבינלאומי. מכהן כיו"ר חבר המנהלים של חב' לוג'יק, כדירקטור בחברת נייטרון אבטחת מידע ודירקטור בחברת דלק מערכות רכב.

ב-2023 התבטא כנגד הרפורמה המשפטית במסגרת מכתב אלופי השריון שהזהיר מהשלכותיה על הרס הדמוקרטיה לטענתו, בראיונות ובטורים בתקשורת ובנאומים בהפגנות<ref></ref>.

==לקריאה נוספת==
* עמוס הראל ואבי יששכרוף, המלחמה השביעית, הוצאת ידיעות ספרים, 2004
* עפר שלח ורביב דרוקר, בומרנג, הוצאת כתר, 2005

==קישורים חיצוניים==

* 
* 
* 
* 
* 
* 
* 
* 
* 
* [https://podcasts.apple.com/il/podcast/עושים-פוליטיקה-עם-דפנה-ליאל-osim-politika/id1215589622?i=1000632381503 מי אחראי על הכשל המודיעיני? - עושים פוליטיקה], 2023

== הערות שוליים ==

קטגוריה:ישראלים מעוטרי אות לגיון ההצטיינות
קטגוריה:מפקדי זרוע היבשה
קטגוריה:ראשי אמ"ן
קטגוריה:אלופי צה"ל
קטגוריה:מפקדי עוצבת הפלדה
קטגוריה:מפקדי חטיבה 460
קטגוריה:מפקדי חטיבה 211
קטגוריה:מפקדי חטיבה 27
קטגוריה:מפקדי חטיבת מנשה
קטגוריה:דירקטורים ישראלים
קטגוריה:חיילי חיל הרגלים במלחמת יום הכיפורים
קטגוריה:מפקדי גדודים במלחמת לבנון הראשונה
קטגוריה:חיילי חיל השריון במלחמת לבנון הראשונה
קטגוריה:ישראלים שנולדו ב-1953
STS-113

STS-113, היא משימה בת 14 ימים בתוכנית מעבורות החלל של נאס"א. מעבורת החלל טסה לתחנת החלל הבינלאומית לחידוש אספקה לתחנה, הרכבת חלק ה-P1 והחלפת הצוות החמישי ששהה בחלל על ידי החלפתו עם הצוות השישי. זוהי הייתה המשימה ה-19 של מעבורת החלל אנדוור, המשימה ה-112 בתוכנית מעבורות החלל והמשימה ה-16 לתחנת החלל הבינלאומית.

== צוות ==
* מפקד המשימה: ג'ים ות'רבי 
* טייס: פול לוקהארט (Paul S. Lockhart)
* מומחה למשימה: מייקל לופז-אלגריה 
* מומחה למשימה: ג'ון הרינגטון 

=== ממריאים לתחנת החלל (משלחת מס' 6) ===
* מפקד תחנת החלל: קנת באוארסוקס 
* מהנדס טיסת: ניקולאי בודארין (Nikolai M. Budarin)
* מהנדס טיסה: דונלד פטיט (Donald R. Pettit)

=== חוזרים מתחנת החלל (משלחת מס' 5) ===
* מפקד תחנת החלל: ולרי קורזון 
* מהנדס טיסת: פגי ויטסון 
* מהנדס טיסה: סרגיי טרשצ'וב (Sergei Y. Treschev)

== המשימה ==
השיגור היה מתוכנן ל-11 בנובמבר 2002 אך נדחה מסיבות טכניות ונדחה פעם נוספת ב-22 בנובמבר בגלל תנאי מזג אוויר. STS-113 המריאה ב-24 בנובמבר 2002. ב-25 בנובמבר בוצעה התחברות מוצלחת למודול "דסטיני" של תחנת החלל. באותה עת בתחנת החלל שהתה משלחת מס' 5. על סיפון המעבורת היו חברי משלחת מס' 6. החל הליך העברת אחריות על תחנת החלל למשלחת החדשה.

בזמן שהמעבורת הייתה מחוברת לתחנה הרכיבו מומחי המשימה לופז אלגריה והרינגטון את ה-P1 במשך שלוש הליכות חלל שנמשכו כ-20 שעות. בנוסף לכך הועברו לתחנת החלל כ-1,969 ק"ג ציוד ומצרכים שהגיעו עם המעבורת.

ב-2 בדצמבר מעבורת החלל אנדוור התנתקה מתחנת החלל כאשר על סיפונה צוות משלחת מס' 5 לאחר 189 ימים בחלל. בגלל תנאי מזג האוויר באתר הנחיתה, מעברות נותרה במסלול סביב כדור הארץ מספר ימים.

המשימה הסתיימה כאשר "אנדוור" נחתה במרכז החלל קנדי ב-7 בדצמבר במסלול נחיתה מס' 33.

== ראו גם ==
* משימות מעבורות החלל

== קישורים חיצוניים ==

* [https://www.nasa.gov/mission/sts-113/ אודות משימת STS-113 באתר נאס"א]
* [http://www.spacefacts.de/mission/english/sts-113.htm תיאור המשימה]
* [https://www.youtube.com/watch?v=PohqJoPnMF8 סרט עם תקציר של מהלך המשימה]
* [https://spacepresskit.wordpress.com/wp-content/uploads/2012/08/sts-113.pdf דיווח לעיתונות]

STS-113
קטגוריה:2002 בארצות הברית
פסואה

פסואה (צרפתית: Passoã) הוא ליקר צרפתי בטעם פסיפלורה המכיל 17% אלכוהול. הליקר נוצר לראשונה בשנת 1986 על ידי מזקקת Rémy Cointreau לאחר שעובד בכיר מטעמם נחשף במהלך סיור בברזיל לפרי הפסיפלורה.

פסואה מגיע בבקבוק בצבע שחור. לליקר שלוש גרסאות נוספות בהן משולבים טעמי אננס,מנגו וקוקוס.

==קישורים חיצוניים==

* 

 

קטגוריה:ליקר פירות
קטגוריה:משקאות אלכוהוליים
המסע לירח של פטר

המסע לירח של פטר (בגרמנית: Peterchens Mondfahrt) הוא סרט הנפשה גרמני משנת 1990, המבוסס על סיפור מאת הסופר הגרמני גרדט פון באסוויץ משנת 1912. הסרט שודר בישראל בדיבוב עברי בערוץ הילדים בשנת 1998 תחת השם "פיטר בממלכת הקסם".

== תקציר העלילה ==
עלילת הסרט מתרחשת בלילה, כאשר צמד אח ואחות - פטר ואנליזה מתעוררים באמצע הלילה ומוצאים חיפושית על אדן חלונם, החיפושית מתעוררת ומציגה את עצמה כזומזומן, הוא מחזיר אותם בזמן על מנת להראות להם את סיפורו של אבי סבו, שם הם מגלים שלפני הרבה זמן אבי סבו של זומזומן נמנם על עץ ובלי ששם לב הגיע חוטב עצים מרושע שמתגורר על הירח כדי לכרות את העץ עליו נמנם, העץ מתמוטט והחיפושית נופלת ומאבדת את אחת משש ידיה שנתפסה בעץ ונשארה עליו, עד שהחיפושית חוזר לעצמו הוא רואה שחוטב העצים כבר רחוק; מאז, מספר זומזומן שגם סבו, גם אביו וגם הוא עצמו נולדו עם חמש ידיים בלבד ומבקש מהילדים לעזור לו במסעו המתוכנן לירח להשבת היד האבודה כי הוא מנגן על כינור והוא זקוק לה, הילדים נענים בחיוב, זומזומן מלמד אותם כיצד לעוף והם יוצאים לדרך, בדרכם אל הירח הם פוגשים ונעזרים באנשי מזג האוויר: איש הרוח, איש הגשם, אשת הברק, מלכת הכוכבים, סנטה קלאוס ואחרים. אחרי סעודה גדולה בחברת אנשי מזג-האוויר בארמונה של מלכת הכוכבים יוצאים זומזומן, פטר ואנליזה אל הירח על מנת להתעמת עם חוטב העצים. לבסוף מגיעים השלושה ליעדם ושם חוטב העצים רודף אותם אך חבריהם אנשי מזג-האוויר באים לחלצם מידיו של חוטב העצים, הם מקפיאים אותו ובכך מעכבים אותו, ובינתיים השלושה לוקחים את ידו של זומזומן, מחזירים אותה למקומה ועפים בחזרה לביתם.

== מדבבים מקוריים ==
{| class="wikitable"
|-
! מדבב/ת !! תפקיד
|-
| אנדרה שמידטדורף
| פטר
|-
| נטלי דל קאסטילו
| אנליזה
|-
| מאנפרד ליכטנפלד
| זומזומן
|-
| וולפגאנג האס
| חוטב העצים
|-
| דאגמר הלר
| אמו של פטר
|-
| פריץ פון הרדנברג
| איש הרוח
|-
| אודו ואכטוייטל
| איש הגשם
|-
| מייקל הייבק
| איש שביל החלב
|-
| מוניקה ג'ון
| אשת הברק
|-
| ולטר רייכלט
| סנטה קלאוס
|-
| וילי רובקה
| איש עוגיית הג'ינג'ר
|-
| דוריס ג'נסן
| אשת העננים
|-
| מאנפרד ארדמן
| איש הרעם
|-
| פסקל בריואר
| מקס איש הקרח
|-
| ארני אלזהולץ
| סבא רבא
|}

== קישורים חיצוניים ==

* 
* [http://literaturnetz.org/pages/3091.html הספר המסע של פטר לירח] 

קטגוריה:סרטי 1990
קטגוריה:סרטי הרפתקאות
קטגוריה:סרטים מצוירים גרמניים
קטגוריה:סרטי פנטזיה
קטגוריה:סרטים גרמניים מבוססי ספרים
קטגוריה:הירח באומנות
קטגוריה:סרטי הנפשה גרמניים
זבונימיר בובאן

זבונימיר בובאן (; נולד ב-8 באוקטובר 1968 בעיר אימוטסקי שבקרואטיה) הוא כדורגלן עבר קרואטי ששיחק בעמדת הקשר בנבחרת יוגוסלביה ובנבחרת קרואטיה, והתפרסם בעיקר בזכות התקופה שלו במילאן.

==ביוגרפיה==
בובואן החל את הקריירה המקצוענית שלו בקבוצת דינאמו זאגרב, והיווה חלק משמעותי בזכייה של יוגוסלביה באליפות העולם לנוער ב-1987

ב 13 במאי 1990 בעט בקצין המשטרה היוגוסלבי ראפיק אחמינוביץ במהלך משחק מול הכוכב האדום בלגרד. משחק זה שבעקבותיו החלו מהומות אשר כונו מהומות דינמו זאגרב-הכוכב האדום בלגרד. בעיטה זו אשר סימלה את האפשרות לקורא תיגר על השלטון היוגוסלבי, הפך את השחקן לגיבור לאומי קרואטי. אירוע זה מהווה את אבן הפינה להתקוממות הקרואטית לקבלת עצמאות והיפרדות מיוגוסלביה.

ב-1991 עבר לבארי האיטלקית שם שיחק עונה אחת בלבד ואז עבר למילאן. מיד לאחר החתמתו, הושאל לקבוצה בארי למשך עונה, מכיוון שמילאן חשבו שייקח לו זמן להסתגל לכדורגל האיטלקי מבלי שיחשב כאחד משלושת השחקנים הלא-איטלקים להם היה מוגבל המועדון.

בובאן שיחק במדי מילאן למשך 9 עונות, והיה שותף איתה באליפויות איטליה בשנים 1993, 1994, 1996 ו-1999. ב-18 במאי 1994 זכה בובאן עם מילאן, תחת שרביטו של פאביו קאפלו, בגמר ליגת האלופות 1994 שהתקיים באתונה, ושנחשב לאחד ממשחקי הגמר הגדולים בהיסטוריה, כאשר קבוצתו הביסה 0:4 את ברצלונה, וזכתה בגביע האלופות בפעם החמישית, משערים של דניאלה מסארו (שני שערים), דיאן סביצ'ביץ' ומרסל דסאי. זאת לאחר ששנה קודם לכן הפסיד בובאן עם מילאן בגמר ליגת האלופות למארסיי 1:0. 

בשנת 2001, לאחר שתפקידו במילאן צומצם, הוא הושאל לסלטה ויגו הספרדית, אך שיחק שם מספר מועט של משחקים לפני שפרש ב-2002.

לבובאן היה תפקיד משמעותי בהצלחה של נבחרת קרואטיה בגביע העולם בכדורגל לשנת 1998, והוא שימש כקפטן הנבחרת בטורניר זה וכן בגביע אירופה בכדורגל לשנת 96.
הבכורה שלו בנבחרת קרואטיה הייתה במשחק ידידות נגד רומניה בשנת 1990, ומשחקו האחרון במדי הנבחרת הלאומית היה ב-1999 במשחק ידידות נגד צרפת.
בקריירה שלו בנבחרת הלאומית של קרואטיה, לבובאן היו 51 הופעות, והוא הבקיע 12 שערים.

מאז שפרש ממשחק פעיל, בובאן השלים תואר ראשון בהיסטוריה באוניברסיטת זאגרב.

בובאן החל גם קריירה כעיתונאי ספורט, והוא משמש כנשיא הניהולי לעיתון הספורט הקרואטי "Sportske novotsi". בובאן גם משמש כפרשן בשידורים חיים של משחקים של הנבחרת הקרואטית בתחנת הטלוויזיה הלאומית הקרואטית "RTL Televizija" וכמו כן, הוא משמש כפרשן ל"Sky Italia" וכבעל טור בעיתון ספורט איטלקי.

== תארים ==
;מילאן
* ליגת האלופות: 1993/1994
* אליפות איטליה (4): 1992/1993, 1993/1994, 1995/1996, 1998/1999
* הסופר קאפ האירופי: 
* הסופר קאפ האיטלקי (3): , , 

;נבחרת יוגוסלביה
* אליפות העולם לנוער: 
* אליפות אירופה עד גיל 21: 1990 (מקום שני)

;נבחרת קרואטיה
* גביע העולם: 1998 (מקום שלישי)

;תארים אישיים
* כדור הכסף באליפות העולם לנוער: 
* כדורגלן השנה בקרואטיה (2): , 

== קישורים חיצוניים ==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני דינמו זאגרב
קטגוריה:כדורגלני מילאן
קטגוריה:כדורגלני בארי
קטגוריה:כדורגלני סלטה ויגו
קטגוריה:כדורגלני נבחרת קרואטיה
קטגוריה:קרואטים שנולדו ב-1968
דיין (יחידת מידה)

דַּיְן (dyn, מיוונית עתיקה: δύναμις - "דינאמיס" = כוח) היא יחידה למדידת כוח במערכת היחידות cgs וסימונה dyn. דיין מוגדרת ככוח הנדרש להבאת מסה של 1 גרם לתאוצה של סנטימטר לשנייה בריבוע. כלומר בכל שנייה המהירות תגדל בס"מ/שנייה אחד. היחידה מוגדרת במערכות יחידות cgs, שקדמה למערכת היחידות הבינלאומית (SI) המודרנית.

בשנת 1873 הוצע לראשונה לאמץ את המידה כיחידת cgs בוועידת החברה הבריטית למדע (אז: החברה הבריטית לקידום המדע).<ref></ref>

== שימושים ==
היחידה דיין לסנטימטר (dyn/cm) היא יחידה המשמשת למדידת מתח פנים. למשל, מתח הפנים של מים מזוקקים היא 71.99 dyn/cm בטמפרטורה 25°C <ref></ref> (ביחידות SI <math>71.99 \times 10^{-3} \ N/m</math> או <math>71.99 \ mN/m</math>).

==קישורים חיצוניים==
* 

== הערות שוליים ==

קטגוריה:יחידות מידה: כוח
קריאת הגבר


קריאת הגבר הוא ציון זמן הלכתי קודם לעלות השחר, לקראת סוף הלילה.

==מקור המונח==
על מקור ופירוש השם "קריאת הגבר" נחלקו אמוראים בתלמוד בבלי. לדעת רב, גבר הוא "גברא" בארמית כלומר אדם, והכוונה לאיש מסוים שהיה ממונה על לוח הזמנים בבית המקדש וקורא אותם בקול. לדעת רב שילא, גבר הוא תרנגול, והכוונה לזמן קריאתו של התרנגול סמוך לאור היום.

==דיני קריאת הגבר==
בתלמוד בבלי, מסכת יומא, דף כ, א נכתב: 

זמן קריאת הגבר שימש לביצוע פעולות אחדות בבית המקדש:
#מצוות תרומת הדשן - הסרה יומית של מנת דשן (שארית אפר הקרבנות) מעל מזבח העולה.
#הגעת הממונה על הפייסות בבית המקדש (גורלות על תפקידים שונים במקדש).
#תקיעת הכהנים בחצוצרות בשמחת בית השואבה בחג הסוכות לסימן כי הגיע הזמן ללכת למעיין הגיחון לשאוב מים לניסוכם על מזבח העולה.

בתלמוד אף נזכר זמן קריאת הגבר כציון זמן המומלץ לצאת לדרך ארוכה.

== זמן 'קרות הגבר' ==
הרמב"ם ב'משנה תורה' פוסק שקרות הגבר הוא בשעה הנקראת גם 'עלות השחר'<ref>הלכות תמידין ומוספין, פרק ב' הלכה י"א. ובלחם משנה שם.</ref>.

לעומתו רש"י<ref>זבחים, כ, א. ד"ה "ולינה".</ref> וכן בעלי התוספות<ref>סוכה, כא, ב. ד"ה "קורין".</ref> סוברים שהוא מוקדם יותר מעלות השחר בפרק זמן קצר.

==הערות שוליים==

קטגוריה:זמני היום בהלכה
פול טורטלייה

פול טורטלייה (בצרפתית: Paul Tortelier; 21 במרץ 1914 – 18 בדצמבר 1990) היה צ'לן, מלחין ומורה למוזיקה צרפתי.

== קורות חייו ==
טורטלייה נולד בפריז, אביו היה נגר (שניגן בכינור ובמנדולינה). טורטלייה הצעיר החל לנגן בצ'לו לאחר שאמו האזינה לרביעיית מיתרים מאת בטהובן ובחרה עבורו הכלי. בגיל 12 החל את לימודיו בקונסרבטואר של פריז. בגיל 16 קטף את הפרס הראשון של הקונסרבטואר ובכך סיים את לימודיו.

ב-1935 הצטרף טורטלייה לשורותיה של התזמורת הפילהרמונית של מונטה קרלו וניגן שם עד לשנת 1937, בין השאר תחת שרביטם של ארטורו טוסקניני וברונו ולטר. טורטלייה אף שימש כסולן במהלך ביצוע יצירתו של ריכרד שטראוס - הסימפוניה "דון קישוט" בניצוחו של המלחין. יצירה זו הפכה ברבות השנים מזוהה עם טורטלייה בשל אהבתו אליה. טורטלייה הרבה לבצעה ואף הקליט את ביצועיו אותה מספר פעמים. 

ב-1939 הצטרף טורטלייה לתזמורת הסימפונית של בוסטון.

ב-1947 הופיע לראשונה על אדמת בריטניה, שהפכה עם השנים למרכז פעילותו העיקרי. תחת שרביטו של תומאס ביצ'ם ביצע טורטלייה שוב את דון-קישוט של שטראוס.

בשנת 1950 הזמין אותו פאבלו קאזאלס לשמש בתפקיד צ'לן מוביל של תזמורת פסטיבל פראד. באותה שנה גם הלחין טורטלייה קונצ'רטו לשני צ'לים ותזמורת.

טורטלייה הושפע מאוד מהקמתה של מדינת ישראל וגילה מעורבות ועניין רבים בהתפתחותם של המדינה והאידיאלים שעיצבו אותה. הגשמתו הגיעה לשיא כאשר בחר בסתיו 1955 להגיע לישראל עם אשתו ושני ילדיו ולגור למשך כשנה בקיבוץ מעברות.

בהשראת השהות בקיבוץ הלחין טורטלייה את "סימפוניית ישראל", אותה הקדיש למדינה הצעירה ולעם היהודי מקימה. בחודש יוני 1966, עת הופיע בישראל כסולן עם התזמורת הפילהרמונית הישראלית, ניגן שני קונצרטים בקיבוץ מעברות, בו שהה עשר שנים קודם לכן.

עם השנים הפך לאחד ממורי הצ'לו המוערכים בעולם. טורטלייה לימד שנים רבות בקונסרבטואר של פריז ועם תלמידיו נמנו, בין השאר, הצ'לנית הבריטית הווירטואוזית ז'קלין די-פרה, הצ'לנית הצ'כית מיכאלה פוקאצ'ובה והצ'לנית הישראלית-צרפתייה שולמית לורין המנגנת עד היום בתזמורת הפילהרמונית הישראלית.

בשנות ה-70 הוקלטה לטלוויזיה סדרת כיתות אמן שהעביר לתלמידיו. זו הפכה עד מהרה לדוגמה ומופת של הוראת מוזיקה והדגימה לצופים את סגנון נגינתו הדינאמי והאמוציונאלי.

נפטר בפריז בשנת 1990.

==משפחתו==
ב-1944 התגרש מאשתו הראשונה מאדלן גסטו (Madeleine Gaston). אשתו השנייה מוד מוניק מארטה (Maud Monique Martin), צ'לנית בעצמה שהופיעה בצוותא עם טורטלייה. בנו, יאן פסקל, הוא מנצח מוכר בעל שם עולמי ובתו מריה דה לה פו היא פסנתרנית.

== קישורים חיצוניים ==

* 
* [http://www.cello.org/cnc/tortel.htm ביוגרפיה של טורטלייה] באתר www.cello.org.
* [http://www.cellist.nl/database/showcellist.asp?id=61 ביוגרפיה של טורטלייה] באתר www.cellist.nl.

==הערות שוליים==

קטגוריה:צ'לנים צרפתים
קטגוריה:בוגרי הקונסרבטואר של פריז
קטגוריה:מורים למוזיקה בצרפת
טורטליה
קטגוריה:מלחינים צרפתים במאה ה-20
קטגוריה:צרפתים שנולדו ב-1914
קטגוריה:צרפתים שנפטרו ב-1990
דיאמינציה

דיאמינציה (באנגלית: Deamination) היא תגובת חמצון שבמהלכה ניתקת קבוצת אמינו (NH<sub>2</sub>) מתרכובת מסוימת. אנזימים שמזרזים תגובות דיאמינציה נקראים דיאמינצים (באנגלית: Deaminases).

בגוף האדם, דיאמינציה מתרחשת בעיקר בכבד, אך היא יכולה להתרחש גם בכליות. במצבים בהם הגוף צורך יותר מדי חלבונים, דיאמינציה משמשת כדי לפרק את חומצת האמינו מהם עשויים החלבונים לאנרגיה כימית. קבוצת האמינו שמוסרת מחומצת האמינו הופכת לאמוניה. שאר החומצת אמינו עשויה בעיקר מפחמנים ומימנים והיא תעבור חמצון או חיזור ותהפוך לאנרגיה. האמוניה היא רעילה לגוף האדם ולכן אנזימים ממירים אותה לשתנן או חומצת שתן על ידי הוספת מולקולות פחמן דו-חמצני כשלב הראשוני במעגל האוריאה, שגם הוא מתרחש בכבד. לאחר מכן השתנן וחומצת השתן יכולים בבטיחות לפעפע לדם ומשם לצאת בשתן.

== תגובות דיאמינציה בDNA ==

=== ציטוזין (C) ===
דיאמינציה של [[ציטוזין (C) לאורציל (U)]]
תגובת דיאמינציה ספונטנית היא תגובה ההידרוליזה של ציטוזין (C) לאורציל (U), בה משתחררת מולקולת אמוניה. במעבדה תהליך זה יכול להתרחש באמצעות ביסולפיט שיכול לעשות דיאמינציה לציטוזין, אבל לא ל- (צורה מתילטית של ציטוזין). תכונה זו אפשרה לחוקרים לרצף DNA שעבר מתילציה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תגובות כימיות
קטגוריה:מטבוליזם
קטגוריה:חלבונים
קטגוריה:DNA
חבורת גלואה האבסולוטית

במתמטיקה, חבורת גלואה האבסולוטית של שדה <math> \ K </math> היא חבורת גלואה של הסגור הספרבילי <math> \ K^{\operatorname{sep}} </math> מעל <math> \ K </math> (הסגור הספרבילי שווה לסגור האלגברי עבור שדות ממאפיין אפס). חבורת גלואה האבסולוטית של המספרים הרציונליים (ובאופן כללי יותר, של שדות מספרים) היא אחד האובייקטים המרכזיים הנחקרים במסגרת תורת המספרים האלגברית.

חבורת גלואה האבסולוטית היא חבורה פרו-סופית, המתקבלת כגבול פרויקטיבי של חבורות גלואה של ההרחבות הסופיות.

==דוגמאות==
בדרך כלל קשה לחשב את חבורת גלואה האבסולוטית; אפילו על חבורת גלואה האבסולוטית של הרציונלים מעט מאוד ידוע. עם זאת, יש מקרים שבהם ניתן לחשב את החבורה:

*חבורת גלואה האבסולוטית של שדה סגור ספרבילית היא טריביאלית.

*חבורת גלואה האבסולוטית של שדה המספרים הממשיים היא חבורה ציקלית מסדר 2 (הסגור הספרבילי הוא שדה המספרים המרוכבים ואיברי החבורה הם אוטומורפיזם הזהות ואוטומורפיזם ההצמדה).

*חבורת גלואה האבסולוטית של שדה סופי <math> \ \mathbb{F}_q </math> היא ההשלמה הפרו-סופית של השלמים, כלומר <math> \ \widehat{\mathbb{Z}} </math>.

* ידוע ייצוג (פרו-סופי) עם מספר סופי של יוצרים ויחסים עבור חבורת גלואה האבסולוטית של שדה מקומי.

* חבורת גלואה האבסולוטית של שדה פונקציות <math>C(x)</math>, כאשר <math> C </math> סגור אלגברית, היא (פרו-סופית) חופשית מדרגה השווה לעוצמה של <math> C </math>.

נסמן ב-<math>\Gamma_F(p)</math> את המנה המקסימלית של <math>\Gamma_F</math> שהיא חבורת-p. אם <math> F </math> שדה מקומי ממאפיין <math> p </math>, אז <math>\Gamma_F(p)</math> חופשית (Shafarevich). אם <math> F </math> הרחבה סופית של <math>\mathbb{Q}_p</math>, אז <math>\Gamma_F(p)</math> היא חבורה (פרו-סופית) בעלת יחס יחיד.

==תכונות==
* אין לחבורה איברים מסדר סופי, פרט אולי לאיברים מסדר 2 (משפט של Artin-Schreier משנות ה-20 של המאה ה-20).

*משפט קרונקר-ובר מתאר את המנה האבלית הגדולה ביותר של חבורת גלואה האבסולוטית של שדה מספרים. לפי השערת שפרביץ, חבורת גלואה האבסולוטית של השדה המתאים היא (פרו-סופית) חופשית.

* אם יריעה אלגברית <math> V </math> מוגדרת מעל שדה <math> k </math>, אז חבורת גלואה האבסולוטית של <math> k </math> פועלת על <math> V </math> ולכן על כל חבורות הקוהומולוגיה של <math> V </math>. בהצגות הללו טמון מידע על תכונות אריתמטיות של <math> V </math>.

==בעיות מרכזיות==
*בעיית ההיפוך של תורת גלואה שואלת האם כל חבורה סופית היא חבורת גלואה של הרחבה סופית של הרציונלים. ניסוח שקול הוא האם כל חבורה סופית היא מנה של חבורת גלואה האבסולוטית של הרציונלים.

*תוכנית לנגלנדס מקשרת בין הצגות <math> n </math>-ממדיות של חבורת גלואה האבסולוטית של שדה מספרים להצגות אוטומורפיות של החבורה <math>\operatorname{GL}_n </math>.

* השערת ון דר ורדן קובעת שהסיכוי הסיכוי לכך שחבורת גלואה של פולינום מתוקן ממעלה n עם מקדמים שלמים הקטנים בערכם המוחלט מערך נתון H אינה החבורה הסימטרית חסום על ידי כפולה קבועה של <math>H^{-1}</math>. את ההשערה הוכיח מנג'ול בהרגבה ב-2021 . 

קטגוריה:תורת גלואה
קטגוריה:אריתמטיקה
חולצה כחולה

"שומרית" של "השומר הצעיר"
"חולצת תנועה" של "הנוער העובד והלומד"
החולצה הכחולה היא החולצה המשמשת את חניכי תנועות הנוער הציוניות-סוציאליסטיות המכונות גם בפי חניכיהן ומדריכיהן "התנועות הכחולות" על שם חולצה זו.

==היסטוריה של החולצה הכחולה==

צבע החולצה הכחול מסמל את מעמד הפועלים ולכן כשהוקמה בשנת 1924 תנועת הנוער העובד החולצה נבחרה לשמש כמדי התנועה. בשנת 1929 כשהוקמה תנועת השומר הצעיר הארץ ישראלית הוחלט לאמץ את החולצה הכחולה אך צבע השרוך שונה מאדום ללבן. אחרי השואה שינתה התנועה העולמית של השומר הצעיר את חולצתה גם.

===כיום===
התנועות המשתמשות בחולצה זו כיום נבדלות זו מזו במאפיינים שונים של החולצה:
* הנוער העובד והלומד ובני המושבים: שרוך אדום, המסמל את דם הפועלים והעמדות הסוציאליסטיות של התנועה. כינוי החולצה בתנועה הוא "חולצת תנועה" בנוער העובד והלומד ו"חולצה כחולה" בבני המושבים במחנות העולים כיום נהוג לכנות את החולצה בשני השמות. בנוער העובד והלומד נהוג להוסיף את סמל התנועה בצד האחורי של החולצה, ובחטיבת בני המושבים היה נהוג להוסיף את סמל בני המושבים על הכיס הקדמי.
* השומר הצעיר: שרוך לבן, המשלים את צבעי הלאום בחולצה, ומסמל טוהר מידות (ראו הרחבה בערך השומר הצעיר). כינוי החולצה בתנועה הוא "שומרית".
* התנועה החדשה: שרוך תכלת, שביחד עם הכחול מסמלים את המרחבים האינסופיים: מים ושמיים.
* המחנות העולים: שבעה כפתורים לבנים שלושה בחזה שניים בכיסי החולצה ושניים בשרוולים אשר מסמלים את שבעת ערכי התנועה. בנוסף לסמל התנועה מאחור כנהוג בכל התנועות, תפור גם סמל התנועה על הכיס השמאלי. כינוי החולצה בתנועה הוא "חולצה כחולה".
*האיחוד החקלאי: חולצה כחולה (כהה יותר משל שאר התנועות) עם סמל של האיחוד החקלאי בצד שמאל, כאשר בצד שני יש בדרך כלל את סמל הסניף. מאחורי החולצה יש את סמל התנועה ומתחתיה את שם הסניף (או את מספר הגרעין). כינוי החולצה בתנועה הוא "חולצת תנועה" או "חולצת איחוד".

== שירי מורל ==
בשנת 1925 עלו להופעה חברי "קיבוץ השומר הצעיר ס.ס.ס.ר" (לימים אפיקים), לכבוד חדר האוכל החדש של קיבוצם בעפולה. ההופעה שנכתבה על ידי מרדכי זעירא ודודיק ורטמן נקראה "חולצה כחולה" וכך גם התלבשו כל המופיעים, כמחווה ללהקות שהיו מופיעות בברית המועצות שלאחר מהפכת אוקטובר, להקות אלו היו להקות של לובשי חולצות כהות שהיו מופיעות במפעלים ומעבירות מסרים פוליטיים בהופעותיהן. ההופעה בחדר האוכל הייתה לכבוד הקמת ההסתדרות וכל קטע בהופעה עסק באחד ממוסדותיה בצורה הומוריסטית וביקורתית. הפזמון של אותו ערב היה השיר שלימים יהיה הבסיס לשלל שירי תנועות הנוער לובשי החולצות הכחולות.

הגרסה הידועה יותר נכתבה והולחנה אף היא בידי מרדכי זעירא. הבית הראשון בשיר דומה לשתי השורות האחרונות לעיל, תוך החלפת "עיתונים" ב"עדיים" כדלקמן:

(הבית השני זהה לשתי השורות הראשונות בגרסת אפיקים.)

== קישורים חיצוניים ==

==הערות שוליים==

קטגוריה:סמלים
כחולה
קטגוריה:תנועת נוער
קטגוריה:ציונות סוציאליסטית
קטגוריה:שירים שנכתבו על ידי מרדכי זעירא
קטגוריה:שירים שהולחנו על ידי מרדכי זעירא
STS-102

STS-102, הייתה משימה בתוכנית מעבורות החלל של נאס"א. המטרה העיקרית הייתה להתחבר לתחנת החלל הבין-לאומית ולבצע החלפת צוות.

== צוות ==
* מפקד המשימה: ג'ים ות'רבי 
* טייס: ג'יימס קלי (James M. Kelly)
* מומחה למשימה: אנדרו תומאס (Andrew S. W. Thomas)
* מומחה למשימה: פול ריצ'רדס (Paul W. Richards)

=== ממריאים לתחנת החלל (משלחת מס' 2) ===
* מפקד תחנת החלל: יורי אוסצ'וב 
* מהנדס טיסת תחנת החלל: ג'יימס ווס (James S. Voss)
* מדען תחנת החלל: סוזן הלמס 

=== חוזרים מתחנת החלל (משלחת מס' 1) ===
* מפקד תחנת החלל: ויליאם שפרד 
* מפקד הסויוז בתחנת החלל: יורי גידזנקו 
* מהנדס טיסת תחנת החלל: סרגיי קריקאליוב

===צוות גיבוי===
* דניאל בורש 
* קארל וולז 
* יורי אונופריינקו

== המשימה ==
משימת STS-102 הייתה המשימה השמינית לתחנת החלל הבינלאומית. משימה זו חידשה אספקה לצוות שבתחנת החלל והחליפה בין הצוות הראשון לשני.

השיגור בוצע כמתוכנן מכן שיגור 39B במרכז החלל קנדי ולאחר יומיים מעבורת החלל דיסקברי התחברה לתחנת החלל הבין-לאומית. באותה עת בתחנת החלל שהו חברי משלחת מס' 1 לתחנת החלל הבין-לאומית בפיקוד ויליאם שפרד. המשימה שוגרה כשבתא המטען שלה מודול לוגיסטי רב תכליתי "לאונרדו". לאחר העגינה הצוותים החלו בהעברת ציוד בהיקף של 6,131 ק"ג לתחנת החלל. ב-11 במרץ סוזן הלמס וג'יימס ווס ביצעו פעילות חוץ רכבית. המטרה הייתה לשנות מיקום יחידת חיבור בחלק החיצוני של תחנת החלל בעזרת אמצעי קצה רובוטי קנדארם. המשימה הושלמה לאחר 9 שעות עבודה. פעילות נוספת בוצע ב-13 במרץ. פול ריצ'רדס וארנדו תומאס התקינו בחלק החיצוני של התחנה ציוד נוסף. פעילות זו נמשכה כ-6 וחצי שעות.

לאחר השלמת העברת ציוד מודול לוגיסטי "לאונרדו" הוחזר לתא המטען של המעבורת עם ציוד ומסמכים בהיקף של 2,458 ק"ג. העברת שליטה על תחנת החלל לצוות חדש הושלמה, מעבורת התנתקה מתחנת החלל ונחתה במסלול נחיתה מס' 15 במרכז החלל קנדי.

משלחת מס' 2 של תחנת החלל החלה בעבודה שנמשכה עד ל-22 באוגוסט 2001.

== ראו גם ==
* משימות מעבורות החלל

== קישורים חיצוניים ==

* [https://www.nasa.gov/mission/sts-102/ אודות משימת STS-102 באתר נאס"א]
* [http://www.spacefacts.de/mission/english/sts-102.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_103_STS-102_Press_Kit.pdf דיווח לעיתונות]
* [https://www.youtube.com/watch?v=88yZf77o34w סרט עם תקציר של מהלך המשימה]

קטגוריה:ערכים שבהם תבנית בריטניקה אינה מתאימה
STS-102
קטגוריה:2001 בארצות הברית
צ'ארלי פדוק

צ'ארלס "צ'ארלי" ויליאם פדוק (אנגלית: Charles "Charlie" William Paddock; ) היה אתלט אמריקאי ואלוף אולימפי בעל שתי מדליות זהב באולימפיאדת אנטוורפן (1920).

== ביוגרפיה ==
לאחר שלחם במלחמת העולם הראשונה, פדוק שנולד בג'ונסוויל, טקסס, למד באוניברסיטת דרום קליפורניה. שם הוא הצטרף לנבחרת האתלטיקה והצטיין בעיקר בריצות למרחקים קצרים. הוא ניצח בריצת 100 מטר וריצת 200 מטר באירוע הספורט המשמעותי הראשון שלאחר המלחמה ב-1919 - המשחקים הבין מעצמתיים בו חיילים של מדינות בעלות הברית התחרו אחד נגד השני.

===אלוף אולימפי===
שנה לאחר מכן, פדוק נשלח לייצג את מדינתו באולימפיאדת אנטוורפן (1920) בה השיג את הצלחתו הגדולה ביותר. הוא ניצח בריצת 100 מטר, הגיע במקום השני בריצת 200 מטר וזכה עם נבחרת ארצות הברית בריצת שליחים 4X100 ובמדליית הזהב השנייה שלו באולימפיאדה זו. פדוק התפרסם בגלל סגנון הסיום המיוחד שלו כשהוא קופץ לקראת קו הסיום בסוף הריצה.

בשנה לאחר מכן, רץ 110 יארד (שהם קצת יותר ממאה מטר) ב-10.2 שניות. רק ב-1956 הצליחו לשבור את שיאו של פדוק ולרדת מתחת ל-10.2 שניות. נוסף לכך, הוא שבר והישווה שיאי עולם נוספים בריצות הקצרות.

במשחקי הסטודנטים העולמיים שנערכו בפריז, צרפת בשנת 1923 זכה פדוק בשתי מדליות זהב, בריצת 100 מטר כשהשווה את שיאו העולמי בתוצאה של 10.40 שניות ובריצת 200 מטר בתוצאה של 21.00 שניות.

באולימפיאדת פריז (1924), הגיע שוב פדוק לשלב הגמר בריצת 100 מטר ובריצת 200 מטר. אולם, לא נחל הצלחה דומה לזו שבאולימפיאדה ארבע שנים קודם לכן. הוא זכה במדליית כסף בריצת 200 מטר וסיים במקום חמישי בריצת 100 מטר. הוא לא היה שותף לנבחרת השליחים באולימפיאדה זו. ארבע שנים מאוחר יותר, השתתף באולימפיאדת אמסטרדם (1928) שהייתה האולימפיאדה השלישית שלו, אך לא הצליח להגיע לשלב הגמר בריצות ה-100 וה-200 מטר.

בעת הקריירה האתלטית שלו, פדוק שימש בעמדת ניהול במספר עיתונים גדולים. בסוף שנות העשרים השתתף בכמה סרטים. נוסף לכך, היה גם חלק מהפמליה של המייג'ור גנרל (מקביל לאלוף) ויליאם אפשור מאז סיום מלחמת העולם הראשונה. ב-1943, בזמן מלחמת העולם השנייה, אפשור ופדוק נהרגו בהתרסקות מטוס ליד סיטקה, אלסקה. צ'ארלי פדוק היה בן 42 במותו.

== קישורים חיצוניים ==

* 
* 

קטגוריה:אצנים אמריקאים
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 4X100 מטרים (גברים)
קטגוריה:אמריקאים שנהרגו בתאונות אוויריות
קטגוריה:אתלטים באולימפיאדת אנטוורפן (1920)
קטגוריה:אתלטים באולימפיאדת פריז (1924)
קטגוריה:אתלטים באולימפיאדת אמסטרדם (1928)
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:שיאני עולם אמריקאים: אתלטיקה

קטגוריה:אמריקאים שנולדו ב-1900
קטגוריה:אמריקאים שנפטרו ב-1943
מעוף הדבורה

מעוף הדבורה (או זמזום הדבורה, ברוסית: Полёт шмеля), יצירה תזמורתית מהתקופה הרומנטית מאת המלחין ניקולאי רימסקי-קורסקוב. נכתבה במקור כסיום למערכה השלישית באופרה "סיפורו של הצאר סלטאן" שנכתבה בשנים 1899–1900, אך מבוצעת בעיקר כיצירה נפרדת מהקשרה האופראי.

==על היצירה==
היצירה נכתבה על פי אגדה מאת אלכסנדר פושקין. הדבורה היא בעצם נסיך מכושף שמנסה להגיע אל אביו הצאר שאינו יודע שהוא בחיים, לאחר שציווה להרחיק את אמו ואותו בהיותו תינוק ולזרוק אותם בתוך חבית לים.

==מבנה היצירה==
כפי שמעיד עליה שמה, ייחודה של היצירה בקו המלודי, המהיר והכרומטי, המחקה את קול זמזום הדבורה. מוטיב זה חוזר על עצמו שוב ושוב בהבדלים של מספר טונים.

פרט למוטיב הזמזום, נעשה ביצירה שימוש בלייטמוטיבים השייכים לדמותו של הנסיך גווידון מסיפור האופרה. הקו הכרומטי עצמו הוא פיתוח של לייטמוטיב אחד (באיור 1, מוצג קו ה"זמזום" הכרומטי מתחת ללייטמוטיב), והשני (איור 2) משמש כקטע ביניים בין החזרות השונות על מוטיב הזמזום.

קובץ:Fotbbmotives.png

== עיבודים ==
מעוף הדבורה זכה לעיבודים רבים לכלי סולו שונים ובסגנונות שונים כמו רוק ופופ. בין השאר בוצעה היצירה בפסנתר (עובד על ידי רחמנינוב), בכינור, בגיטרה חשמלית בליווי תזמורת, בגיטרה בס, בחליל צד, בטובה, בחצוצרה, בטרומבון, מרימבה ובשירת א-קפלה. בעיבוד לפסנתר מבוצע הקטע על ידי הגיבור הראשי בסרט "ניצוצות" ובעיבוד לחצוצרה הוא מושמע בסרט "להרוג את ביל".

יצירה קלאסית נוספת המחקה את מעוף הדבורה היא "הדבורה" של המלחין הגרמני פרנסואה שוברט.

בשנת 1988 להקת המטאל האמריקאית מנוואר הוציאה שיר אינסטרומנטלי בשם Sting of the Bumblebee באלבום Kings of Metal, שמבוסס על המנגינה של רימסקי-קורסקוב.

==קישורים חיצוניים==

*[http://grotesmurf.madscience.nl/music/flight.htm קובץ שמע של היצירה]
*[http://grotesmurf.madscience.nl/music/flight.pdf תווים של היצירה, בעיבוד לפסנתר סולו]

קטגוריה:יצירות מאת ניקולאי רימסקי-קורסקוב
קטגוריה:מוזיקה על בעלי חיים
קטגוריה:דבורה בתרבות
ההזדמנות האחרונה

ההזדמנות האחרונה (במקור: No second Chance) הוא ספר מתח, ה-12 במספר בסדרת הספרים שכתב הרלן קובן. בישראל יצא לאור בהוצאת "ידיעות ספרים" בשנת 2004.

עלילת הספר עוקבת אחר מארק זיידמן, אשר הופך לחשוד העיקרי ברצח אשתו. זיידמן נאלץ להוכיח את חפותו ובו בעת להציל את בתו התינוקת שנחטפה.

== קישורים חיצוניים ==
* 
* 

קטגוריה:ספרי הרלן קובן
קטגוריה:ספרי 2003
קטגוריה:ספרי ידיעות ספרים
בדיקה ויזואלית

בדיקות ראייה ויזואליות הן בדיקות לא הורסות, המשתמשות באמצעי צפייה שונים בעלי גישה פיזית למקום הבדיקה (להבדיל ממערכות לא חודרניות, כגון רדיוגרפיה) לצורך הערכת מצב הנבדק.

אמצעים אלו נפוצים בכל תחומי התעשייה והרפואה המשתמשים בבדיקות לא הורסות.

==מכשור בדיקה==
בתחום זה נפוצים מכשירי לואו-טק (כגון זכוכית מגדלת ופנס) ומכשירי היי-טק (וידאוסקופים בעלי יכולת פענוח נתונים עצמאית).

===זכוכית מגדלת===
[[זכוכית מגדלת כאמצעי עזר בבולאות]]
משמשת להגדלה אופטית של משטח הבדיקה, על מנת לאתר סדקים קטנים או פגמי חומר שאינם ניתנים לזיהוי בעין בלתי מזוינת.

===פנס===
בדיקה באמצעות פנס מיועדת למקד את הראייה האנושית וכך לזהות פגמים בולטים בחומר.

הבודק עוקב בעיניו אחרי אלומת פנס צרה וכך ממקד את תשומת לבו לפרטים ספציפיים.

===בורוסקופ===
בורוסקופ הוא למעשה הדור השני של הפריסקופ המוכר מתחום הצוללות והעקיבה, שמיועד לצפות בחלקים אליהם אין אפשרות גישה פיזית לעין האדם (מערות האף, לדוגמה).

מדובר במערכת המשלבת סיב אופטי או תחליף בעל עיקרון זהה (העברת אור מצד אחד של הסיב לצד השני) ומערכת תאורה המתחברת את הסיב. הסיב יכול להיות גמיש או קשיח.

הצד הרחוק של המערכת, העדשה, מתצפת על החלק הרצוי, בעוד מערכת התאורה מאירה את החלק הנ"ל (באופן טבעי, רוב אזורי הבדיקה בשיטה זו חשוכים), וגלי האור מועברים לאחור אל הבודק, הצופה בהם דרך עדשה בצד השני של הסיב.

===וידאוסקופ===
וידאוסקופיה היא הדור השלישי של עולם הפריסקופים והבורוסקופים.

עקרונות הווידאוסקופיה זהים לעקרונות הבורוסקופיה, אך במקום עדשה שדרכה הצופה רואה ישירות, ממוקם חיישן דיגיטלי אלקטרואופטי, מסוג CMOS או CCD, או חיישנים מסוגים אחרים, שמתרגם את אותות האור האנלוגיים לדיגיטליים, ומאפשר צפייה בעזרת מסך דיגיטלי.

למערכות וידאוסקופיה מהדור הרביעי יכולת איתור פגמים עצמאית.

==בדיקות רפואיות==
בתחומים רפואיים רבים משתמשים במערכות בדיקה ויזואליות, ובעיקר בווידאוסקופיה.

חלק מהשימוש נעשה כחלק מטיפולים כגון צנתור ואורתרוסקופיה, שבהן מוחדר לגוף וידאוסקופ המשולב עם מערכת טיפול, שמאפשר הערכת מצב מיידית וגם טיפול בבעיה.

עקב החודרניות לגוף האדם, המהווה סכנה, טיפולים אלו אינם מוגדרים כבדיקה לא הורסת.

קטגוריה:בדיקות
קטגוריה:תעשייה
ויזואלית
אנדרו ליטון

אנדרו ליטון (באנגלית: Andrew Litton; נולד ב-16 במאי 1959) הוא מנצח תזמורת אמריקאי. הוא מנהלה המוזיקלי של הפילהרמונית של ברגן בברגן, נורווגיה, בין השנים 1994 - 2006 שימש כמנהל מוזיקלי של התזמורת הסימפונית של דאלאס, מאז 2003 כיהן כמנהל אמנותי של עונת הקיץ בתזמורת מינסוטה וביוני 2008 הוארך החוזה שלו למשרה זו עד 2011 ולאחר זאת הוארך שוב עד 2015. ביוני 2012 הסכים ליטון לקבל מינוי למשרת יועץ אמנותי לתזמורת הסימפונית של קולורדו (החל בספטמבר 2013 ועד עונת 2014-15). 

לליטון יש יותר מ-60 הקלטות, בהן "משתה בלשאצר" של ויליאם וולטון, שזיכה אותו בפרס גראמי עם ברין טרפל והתזמורת הסימפונית של בורנמות'; הקלטה של מופע חי של סוויני טוד עם התזמורת הפילהרמונית של ניו יורק (מועמד לגראמי); מערך דיסקים ליובל המאה של וולטון ומכלול הסימפוניות של צ'ייקובסקי עם תזמורת בורנמאות' בחברת דקה; כל הסימפונית של רחמנינוב עם התזמורת הפילהרמונית המלכותית ו"רומיאו ויוליה" של סרגיי פרוקופייב עם הפילהרמונית של ברגן. בנוסף, ליטון הקליט רבות מיצירותיו של גרשווין, הן כמנצח והן כפסנתרן עם התזמורות של דאלאס, בורנמות' והפילהרמונית המלכותית.

== פרסים ואותות הוקרה ==
* 2003 – מדליית סאנפורד מאוניברסיטת ייל.

==קישורים חיצוניים==
* 

קטגוריה:ניו יורק: אישים
קטגוריה:מנצחים אמריקאים
קטגוריה:זוכי פרס גראמי
קטגוריה:אמריקאים שנולדו ב-1959
נבחרת סיישל בכדורגל

נבחרת סיישל בכדורגל לגברים, הידועה בכינוייה "הפיראטים", מייצגת את סיישל מאז 1974. הנבחרת חברה בקונפדרציית הכדורגל של אפריקה. בשנת 2011 זכתה באליפות משחקי איי האוקיינוס ההודי.

==כל גביעי העולם==
* עד 1998 - לא נכנסה
* 2002 עד 2022 - לא העפילה

==כל גביעי אפריקה==
* עד 1988 - לא השתתפה
* 1990 - לא העפילה
* 1992 - פרשה
* 1994 - לא השתתפה
* 1996 - פרשה
* 1998 - לא העפילה
* 2000 עד 2002 - לא השתתפה
* 2004 עד 2010 - לא העפילה
* 2012 - לא השתתפה
* 2013 עד 2023 - לא העפילה

==הערות שוליים==

קטגוריה:סיישל: כדורגל
סיישל
נבחרת אריתריאה בכדורגל

נבחרת אריתריאה בכדורגל, הידועה בכינוייה "נערי הים האדום", היא נבחרת הכדורגל הלאומית של אריתריאה.

נבחרת זו נחשבת לאחת החלשות ביבשת אפריקה. 
==כל גביעי העולם==
* 1930 עד 1998 - לא נכנסה
* 2002 עד 2006 - לא העפילה
* 2010 - פרשה
* 2014 עד 2022 - לא העפילה
* 2026 - פרשה

==כל גביעי אפריקה==
* 1957 עד 1998 - לא השתתפה
* 2000 עד 2008 - לא העפילה
* 2010 - פרשה
* 2012 עד 2013 - לא השתתפה
* 2015 - פרשה
* 2017 עד 2021 - לא השתתפה
* 2023 - פרשה

==הערות שוליים==

קטגוריה:אריתריאה: כדורגל
אריתריאה
מד (מגזין)

מד (באנגלית: Mad) הוא דו-ירחון אמריקאי אשר ממוקד בעיקר בסאטירה על התרבות הפופולרית, הפוליטיקה והחברה האמריקנית.

מד מגזין נוסד בשנת 1952 על ידי המו"ל ויליאם גיינס והעורך הארווי קורצמן. הקמע של מד מגזין הוא אלפרד א. ניומן ואשר היינו נער ג'ינג'י חייכן עם נמשים, אוזניים בולטות ושן חסרה. דמותו של אלפרד א. ניומן מופיעה בדרך כלל על כל הכריכות של המגזין.

בתקופה שבין 1952 עד 2018 פורסמו 550 גיליונות של מד מגזין, וכמו גם עשרות גליונות "ספיישלים" שהכילו חומר מגיליונות העבר, ספרים עם כריכה רכה שהכילו חומר מקורי, ספרים שהכילו חומר מגיליונות העבר, ועוד. בעקבות הרכישה של Time Warner על ידי תאגיד AT&T ביוני 2018, כאשר לאחר מכן, במהלך יוני 2019, הוחלט כי המגזין יפסיק לפרסם חומר מקורי בלבד בגיליונותיו אלא יתבסס על חומר מגיליונות העבר. בנוסף, המגזין לא יימכר עוד בדוכני עיתונים אלא רק בחנויות קומיקס.<ref></ref><ref></ref>

== פינות ידועות ==
*Mad fold-ins – פרודיה לעמודי האמצע המתקפלים של פלייבוי. כל גיליון החל מ-1964 הכיל דף מתקפל בצד הפנימי של העמוד האחרון, אשר עוצב על ידי אל ג'אפי. העמוד הכיל שאלה ותמונה גדולה. כאשר העמוד קופל לפי ההוראות, התגלתה תשובה מפתיעה בתור תמונה וטקסט חדשים. ג'אפה יצר את השיטה הזאת כדי ללעוג לצנזורה שהופעלה במגזינים כמו "פלייבוי".
*The Lighter Side of – בין השנים 1961–2002, דייב ברג הפיק את הפינה הזו אשר נהג ללעוג או לתקוף באמצעות סאטירה את אורח החיים הפרוורי, קפיטליזם ופער הדורות.
*Spy vs. Spy – המאבק הנצחי של המרגל השחור נגד המרגל הלבן. הקומיקס נוצר על ידי הפליט הקובני אנטוניו פרוהיאס בהשראת מרוץ החימוש של המעצמות במהלך תקופת המלחמה הקרה.
*A Mad Look At – סרחיו אראגונס הפיק את הפינה הזו במשך ארבעים שנה.
*פרודיות על סדרות טלוויזיה וסרטי קולנוע – בגיליון טיפוסי תופיע לפחות פרודיה אחת על סרט או סדרת טלוויזיה פופולריים.

== היוצרים ==
כל אחד מהיוצרים הבאים יצר לפחות 150 כתבות עבור המגזין.

{|
|-
|width=40% valign=top|
====כותבים====
* דיק דהבארטולו
* דזמונד דבלין
* סטן הארט
* פרנק ג'ייקובס
* טום קוך
* ארני קוגן
* לארי סיגל
* לו סילברסטון
* מייק סניידר
|width=40% valign=top|

====כותבים-אמנים====
* סרחיו אראגונס
* אל ג'אפי
* דייב ברג
* ג'ון קולדוול
* דון אדוינג
* דון מרטין
* פול פיטר פורגס
* אנטוניו פרוהיאס
|width=20% valign=top|

====אמנים====
* מורט דרוקר
* בוב קלארקי
* פול קוקר, ג'וניור
* ג'ק דייוויס
* ג'ק ריקארד
* אנגלו טורס
* ואלי ווד
* ג'ורג' וודברידג'
* טום ריצ'מונד

====צלם====
* אירווינג שילד
|}

== בישראל ==
במהלך שנות ה-90 יצאה לאור במשך זמן קצר גרסה עברית ל"מד" בישראל, אותה ערכו רותו מודן וירמי פינקוס. עשרה כרכים ראו אור בעברית באותו זמן.

==ראו גם==
* מד טי.וי

==קישורים חיצוניים==

* 

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: כתבי עת
קטגוריה:כתבי עת לקומיקס
קטגוריה:הומור
קטגוריה:כתבי עת באנגלית
קטגוריה:כתבי עת סאטיריים
אל תגלה

"אל תגלה" (באנגלית: "Tell No One") הוא הספר העשירי בסדרת ספרי המתח של הרלן קובן והרביעי בסדרה המתורגמת לעברית של הוצאת ידיעות ספרים. יצא לאור בישראל בינואר 2006 והוגדר כרב-מכר. הספר עובד לסרט צרפתי מצליח ב-2006, שהוקרן מאוחר יותר בשאר חלקי אירופה, ובפברואר 2007 גם בישראל.

== עלילה ==
אליזבת ודייוויד בק, זוג מילדות, נהגו לבלות ביחד באגם שרמיין עד שאליזבת נרצחה כשהשניים היו בני 25. 8 שנים לאחר הרצח דייוויד מקבל דואר שמכיל 21 קווים - הזוג חרט לב על עץ ליד האגם, ונהגו לחרוט מתחתיו קו על כל שנה שלהם ביחד. דייוויד ואליזבת היו ביחד רק 13 שנים לפני שאליזבת נרצחה, והדואר שדייוויד קיבל גורם לו להאמין שהיא עודה בחיים.

דייוויד מתחיל לחקור את הרצח לעומק ומגלה עליו דברים חדשים שלא ידע, ובינתיים מסתבך עם המשטרה, שמכריזה עליו כחשוד חמוש ומסוכן, ומרדף אחריו מתפתח ברחבי ניו ג'רזי. חקירתו מובילה אותו לפגישות מסתוריות ולסיבוך חבריו בפרשה, עד שהוא לבסוף מגלה את האמת על מה שקרה לפני אותן 8 שנים.

== קישורים חיצוניים ==
* האתר הרשמי של הסרט [http://fr.entertainment.yahoo.com/nldpNe le dis à personne] (צרפתית)
* הסרט 
* 

קטגוריה:ספרי הרלן קובן
קטגוריה:ספרי 2001
קטגוריה:ספרי ידיעות ספרים